CELEX: E2010P0002
Language: da
Date: 2010-03-26 00:00:00
Title: Anmodning indgivet af Héraðsdómur Reykjavíkur den 26. marts 2010 om en rådgivende udtalelse fra EFTA-Domstolen i sagen Þór Kolbeinsson mod den islandske stat (Sag E-2/10)

2.12.2010   
            
            
               DA
            
            
               Den Europæiske Unions Tidende
            
            
               C 325/21
            
         Anmodning indgivet af Héraðsdómur Reykjavíkur den 26. marts 2010 om en rådgivende udtalelse fra EFTA-Domstolen i sagen Þór Kolbeinsson mod den islandske stat
   (Sag E-2/10)
   2010/C 325/05
   Héraðsdómur Reykjavíkur (Reykjavík herredsret) har ved skrivelse af 26. marts 2010, som indgik til EFTA-Domstolens justitskontor den 6. april 2010, anmodet om en rådgivende udtalelse i sagen Þór Kolbeinsson mod den islandske stat om følgende spørgsmål:
   
               1)
            
            
               Er det foreneligt med bestemmelserne i Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet og Rådets direktiv 92/57/EØF af 24. juni 1992 om minimumsforskrifter for sikkerhed og sundhed på midlertidige eller mobile byggepladser (ottende særdirektiv i henhold til artikel 16, stk. 1, i direktiv 89/391/EØF), at en arbejdstager holdes ansvarlig for tab, der er lidt som følge af en arbejdsulykke på grund af egen skyld, når det kan fastslås, at arbejdsgiveren ikke af sig selv har overholdt bestemmelser om sikkerhed og arbejdsmiljø?
            
         
               2)
            
            
               Dersom det foregående spørgsmål besvares benægtende: Er den islandske stat erstatningspligtig over for en arbejdstager, som er kommet ud for en arbejdsulykke, og som i modstrid med ovennævnte direktiver har båret de tab, der er lidt på grund af egen skyld, fordi staten ikke har gennemført de pågældende direktiver korrekt i islandsk lovgivning?